Dimmu Borgir

For det islandske området se: Dimmuborgir

Dimmu Borgir er et norsk symfonisk black metal-band. Bandet har også slått igjennom internasjonalt. Per 2009 hadde bandet solgt flere millioner album solgt på verdensbasis. Tekstene er på de senere album hovedsakelig på engelsk. Bandets navn er hentet fra Dimmuborgir, et område på Island som er preget av særegne vulkanformasjoner.  

 Historie 
1993–1996
Dimmu Borgir ble originalt grunnlagt som et symfonisk black metal band i 1993 av Shagrath, Silenoz og Tjodalv. Bandet ga ut en EP kalt Inn i evighetens mørke (1994). Denne korte EP-en, som var begrenset til 1000 eksemplarer, ble utsolgt i løpet av kort tid, og samme året fulgte bandet opp med studioalbumet For all tid (1994). På albumet var det musikalske bidrag fra medlemmene i Dødheimsgard og Ved Buens Ende. På albumet spilte Shagrath trommer/vokal, men gitar på låta Glittertind, Tjodalv gitar, og Erkekjetter Silenoz og Shagrath byttet på vokal. Dette oppsettet forandret seg før utgivelsen av Stormblåst på Cacophonous Records i 1996.

1997-1998
Etter Stormblåst vridde Dimmu Borgir seg i en helt ny retning. Keyboardisten Stian Aarstad forlot bandet grunnet førstegangstjeneste og var derfor ikke med på innspillingen av Devil's Path (1996). Shagrath tok over syntharbeidet i studio etter det. Den samme perioden forlot bassisten Brynjard Tristan bandet og gjorde plass for Nagash. Stian Aarstad var tilbake til innspillingen av Enthrone Darkness Triumphant (1997). På albumturneen hadde han problemer med å komme i tide til øvelser og konserter og fikk sparken fra bandet som følge av det. Albumet ble en stor suksess for bandet og var den første utgivelsen til bandet på det tyske plateselskapet Nuclear Blast. Det ble spilt inn i Abyss Studios, eid av Hypocrisys hovedmann, Peter Tägtgren.

Etter albumturneen for Enthrone Darkness Triumphant rekrutterte bandet to nye medlemmer, Mustis på keyboard og Astennu på andregitar, slik at Shagrath kunne konsentrere seg om kun vokalen (live).

Det neste de ga ut var EP-en Godless Savage Garden, som inneholdt to nye sanger, to ny-innspillinger, en coverlåt av det tyske bandet Accepts «Metal Heart» og tre konsertopptak fra Polen (på senere utgitt bonusskive to ekstra sanger fra Brasil).

1999-2006
Spiritual Black Dimensions var det første albumet med ren vokal, og Puritanical Euphoric Misanthropia var det siste albumet med Nagash på bass. For Puritanical Euphoric Misanthropia fikk de både Spellemannprisen 2001 og Alarmprisen 2002 i klassen metal. I 2003 brukte Dimmu Borgir sitt plateselskaps finansielle innflytelse til å lage et monumentalt album kalt Death Cult Armageddon. Deler av albumet ble spilt inn med Prahas Filharmoniske Orkester for å forsterke den klassiske stilen som alltid har ligget over bandets stil. Albumet kom på andreplass på VG-lista og solgte over 150 000 kopier bare i USA. Også dette albumet ga de pris i klassen metal under både Spellemannprisen 2003 og Alarmprisen 2004. De fikk dessuten Gammleng-prisen i klassen black metal i 2004.

I 2005 spilte bandet inn en helt ny versjon av det gamle albumet Stormblåst, hvor Hellhammer fra Mayhem var med som trommeslager.

2007–2009
I 2007 ga Dimmu Borgir ut albumet In Sorte Diaboli. Det kom i butikkene 24. april i Nord-Amerika, 27. april i Tyskland og 30. april i resten av Europa. Den 6. november 2007 ble de tildelt gullplate for dette albumet. Ved utgivelsen av dette albumet ble Dimmu Borgir det første black metal-bandet som toppet listene i sitt eget land. Albumet gikk også inn på Topp-40 på den amerikanske Billboard-lista, noe kun a-ha hadde klart før dem. For albumet fikk de Alarmprisen 2007 i klassen beste metalalbum og vant dessuten Spellemannprisen 2007 i klassen årets musikkvideo for «The Serpentine Offering» fra albumet. For den samme videoen vant de også Metal Hammers Golden Gods Awards 2008 for beste musikkvideo.

Den 31. august 2009 ble det lagt ut en melding på bandets offisielle nettside om at bandet hadde skilt lag med Mustis og ICS Vortex.

2010–
Den 22. september 2010 ga bandet ut studioalbumet Abrahadabra, etter 11 måneders produksjon. Kringkastingsorkestret, Agnete Kjølsrud og Schola Cantorum medvirket på albumet. 28. mai 2011 spilte de konsert med Kringkastingsorkesteret og Schola Cantorum i Oslo Spektrum, under tittelen «Forces of the Northern Night». Konserten ble senere vist på NRK, til protester fra blant andre Rebekka Rossland (KrF), som mente visningen av konserten på NRK var «(e)t hån mot kristne».

 Medlemmer 
Nåværende
 Shagrath  – vokal (1995–), vokal & gitar (1995–1997), keyboard (1996 og 2009-2010), trommer (1993–1995)
 Silenoz –  gitar (1993–), vokal 1993–1995
 Galder – gitar (2001–)

Tidligere 
 Tjodalv – trommer (1993–1999)
 Nicholas Howard Barker – trommer (1999–2004)
 Hellhammer – trommer (2005–2008)
 Astennu – gitar (1997–1999)
 Brynjard Tristan – bass (1994–1996)
 Nagash – bass (1996–1999)
 ICS Vortex – bass og klar vokal (2000–2009)
 Stian Aarstad – keyboard og piano (1993–1997)
 Kimberly Goss – keyboard (1997–1998) 
 Mustis – keyboard og piano (1998–2009)

 Utgivelser 
Studioalbum
ÅrTittelPlateselskapLine-up1995For all tidNo ColoursShagrath, Erkekjetter Silenoz, Tjodalv, Brynjard Tristan og Stian Aarstad1996StormblåstCacophonousShagrath, Erkekjetter Silenoz, Tjodalv, Brynjard Tristan og Stian Aarstad1997Enthrone Darkness TriumphantNuclear BlastShagrath, Erkekjetter Silenoz, Tjodalv, Nagash og Stian Aarstad1999Spiritual Black DimensionsNuclear BlastShagrath, Erkekjetter Silenoz, Tjodalv, Mustis, Astennu og Nagash2001Puritanical Euphoric MisanthropiaNuclear BlastShagrath, Erkekjetter Silenoz, Mustis, Nicholas Barker, ICS Vortex og Galder2003Death Cult ArmageddonNuclear BlastShagrath, Erkekjetter Silenoz, Mustis, Nicholas Barker, ICS Vortex og Galder2005Stormblåst (2005)Nuclear BlastShagrath, Erkekjetter Silenoz, Mustis og Hellhammer2007In Sorte DiaboliNuclear BlastShagrath, Erkekjetter Silenoz, Mustis, Hellhammer, ICS Vortex og Galder2010Abrahadabra Nuclear Blast Shagrath, Erkekjetter Silenoz og Galder    2018Eonian Nuclear Blast Shagrath, Erkekjetter Silenoz, Galder, Daray og Gerlioz    

Samlealbum 
ÅrTittelPlateselskapLine-up1998Godless Savage GardenNuclear BlastShagrath, Erkekjetter Silenoz, Tjodalv, Nagash, Astennu og Stian Aarstad

EP-er
ÅrTittelPlateselskapLine-up1994Inn i evighetens mørkeNGPShagrath, Erkekjetter Silenoz, Tjodalv, Brynjard Tristan og Stian Aarstad1996Devil's PathHot RecordsShagrath, Erkekjetter Silenoz, Tjodalv, Nagash1999Sons of Satan Gather for AttackHammerheartShagrath, Erkekjetter Silenoz, Tjodalv og Nagash2001Alive in TormentNuclear BlastShagrath, Erkekjetter Silenoz, Galder, Nicholas Barker, ICS Vortex og Mustis2002World MisanthropyNuclear BlastShagrath, Erkekjetter Silenoz, Galder, Nicholas Barker, ICS Vortex og Mustis

Singler
 «Progenies of the Great Apocalypse» (2003)
 «Vredesbyrd» (2003)
 «The Serpentine Offering» (2007)
 «The Sacreligious Scorn» (2007)
 «Gateways» (2010)

Split-album
 True Kings of Norway (2000)

 Videografi 
DVD-er
 Live & Plugged Vol. 2 (Live split med Dissection) (1997)
 World Misanthropy (2002)
 Ozzfest 2004 Live in San Antonio (Bonus disk med amerikansk utgave av Stormblåst (2005))
 In Sorte Diaboli begrenset opplag med bonus DVD (making of In Sorte Diaboli og making of «The Serpentine Offering») (2007)
 The Invaluable Darkness 2xDVD/1xCD (2008)
 Forces Of The Northern Night 2xDVD (2017)

Musikkvideoer
 «Mourning Palace» (1997)
 «Progenies of the Great Apocalypse» (2003)
 «Sorgens Kammer – Del II» (2005)
 «The Serpentine Offering» (2007)
 «The Sacrilegious Scorn» (2007)
 «The Chosen Legacy» (2007)
 «Gateways» (2010)

 Priser og nominasjoner 
 Pris Kategori For Resultat Spellemannprisen 1998  Hardrock  Godless Savage Garden   Spellemannprisen 1999  Hardrock  Spiritual Black Dimensions   Spellemannprisen 2001  Metal  Puritanical Euphoric Misanthropia   Alarmprisen 2002  Årets metalablum   Spellemannprisen 2003  Metal  Death Cult Armageddon   Alarmprisen 2004  Årets metalalbum   Gammleng-prisen 2004  Black metal     Alarmprisen 2007  Årets metalalbum  In Sorte Diaboli   Spellemannprisen 2007  Metal   Årets musikkvideo  «The Serpentine Offering»   Metal Hammer Golden Gods Awards 2008  Beste video  

 Referanser 

Eksterne lenker  





Kategori:Vinnere av Spellemannprisen
Kategori:Vinnere av Alarmprisen
Kategori:Band etablert i 1993
Kategori:Norske black metal-band
Kategori:Symfonisk metal-band